Document ID: /roh_data/filtered/fineweb-2-filterrobots_roh.jsonl.gz/51596

La squadra naziunala svizra perda il gieu d'amicizia cunter la belgia. Quai cun 1:2. Igl è la sisavla partida en seria senza victoria.
Suenter dudesch minutas ha Admir Mehmedi fatg l'emprim gol per la Svizra. L'empima mesadad dal gieu èn ils svizzers restads en avantatg. Curt suenter la pausa ha alura la Belgia pudì volver il gieu. La Belgia è actualmain sin plaz in da la rangaziun mundiala da la FIFA. La Svizra è sin plaz 16.
La sonda frunta la Svizra en la Nations League sin la Spania. Proxim mardi giovan els cunter l'Ucraina. La naziunala svizra sto far intgins puncts durant quellas partidas, sch'ella na vul betg descender en la Nations League.